Az Oktatási és Szociális Bizottság 12 igen szavazattal, tartózkodás és ellenszavazat nélkül az alábbi határozatot hozta:

**346/2018. (XII.04.) OSzB. sz. határozat**

1. Az Oktatási és Szociális Bizottság az önkormányzati tulajdonban lévő, köznevelési feladatellátás céljára átadott vagyon 2018. évben végzett tulajdonosi ellenőrzésének tapasztalatairól szóló tájékoztatást tudomásul veszi.
2. A Bizottság a Közgyűlés 475/2015. (XII.10.) Kgy. számú határozatának 4. pontjában kapott felhatalmazás alapján az önkormányzati vagyon 2019. évre vonatkozó tulajdonosi ellenőrzésére vonatkozó ütemtervet az előterjesztés melléklete szerinti tartalommal jóváhagyja.
3. A Bizottság felkéri a polgármester, hogy az ellenőrzések lebonyolításához szükséges 800 e Ft összeget a 2019. évi Oktatási kiadásokban tervezze, valamint az ellenőrzéssel érintett intézményeket és fenntartóikat a Bizottság döntéséről értesítse, és az ellenőrzések lefolytatása érdekében a szükséges intézkedéseket tegye meg.

**Felelős:** Dr.Puskás Tivadar polgármester

Molnár Miklós alpolgármester

Koczka Tibor alpolgármester

Rettegi Attila, az Oktatási és Szociális Bizottság elnöke

(dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője)

**Határidő:** azonnal /az 1. és 2. pontok vonatkozásában/

az önkormányzat 2019. évi költségvetéséről szóló rendeletének elfogadása, illetve az érintett intézmények tájékoztatása vonatkozásában 2019. január 15. /a 3. pont vonatkozásában/